English: Responding to claims that families who need to travel together cannot do so because just one family member, often a child, will have their visas delayed, the Home Secretary stated yesterday that the refugees Minister, the honourable Member Lord Harrington, went to the region just 10 days ago to find out why and what more could be done to bring families that have been granted their visas over. First and foremost, as we've heard repeatedly from the Ukrainian Government, she said, and from Governments in the region as well, those families want to stay in the region, which I find a bit confusing. I presume that that also means people who perhaps didn't apply for a visa in the first place, but I don't know. So, I thank you again for your call to me yesterday. During this, you stated that you were in regular contact with the UK Minister for Refugees, Lord Harrington, which, again, you referred to in your statement today, and that more visas were being approved but there were still delays and you were pressing for simpler forms and more support for families. Well, following my introduction of Link International to you a few weeks ago, I'm pleased that the charity, under its Ukrainian link programme, is now working with north Wales's local authorities in collaboration with other statutory agencies and Welsh Government and bringing together community and faith groups and third sector organisations to support Ukrainians arriving in north Wales. When I attended their north Wales Ukrainian response Zoom meeting yesterday, we heard that, although 256 visas had been issued for north Wales, applications had only been received for 60 Ukrainians in 30 host homes and 150 in the region's welcome centre. What, therefore, is your understanding of the reason for the gap between the number of visas issued, the number of applications received and numbers then arriving? And do you have any evidence regarding this that you're able to share with us, or do your comments in your statement otherwise cover that, indicating that you're still trying to get to the bottom of it yourself in your engagement with the UK Government? Further, what discussions are you having with Lord Harrington regarding this and the ways to address this? And again, you made some reference to that, but I wonder if there are any further specific points that you could share with us. During yesterday's north Wales Ukrainian response Zoom meeting, we also heard from an anti-human trafficking organisation in Romania that over 5 million Ukrainians are estimated to have now left Ukraine, with approximately half going to Poland and 700,000 directly to Romania, plus more arriving in Romania via adjoining Moldova. We also heard from them that the most vulnerable people are displaced people and therefore the focus is now on safeguarding. During our call yesterday, you told me that the four UK Governments are now working together on safeguarding. How, therefore, are you engaging with anti-human trafficking organisations such as the one we heard from yesterday, working on the ground with Ukrainian refugees in the countries that they have crossed into? Finally, I received an e-mail from a constituent last week asking for assistance for Ukrainians and their UK hosts in Flintshire. This states, and I'm quoting: 'The Homes for Ukraine scheme is classifying Ukrainians as guests. The guidance is clear. Asking a newborn 53 questions for security reasons is clearly stating how above and beyond this all is. Now having a local authority claiming to apply foster care checks and full privacy waivers from UK hosts and their Ukrainian guests, for GP documentation, for social media and search engine history, including storage, for 10 years, is a disaster. I urge you to stop this immediately, where hosts have been feeling threatened and overrun with not being approved as hosts if they do not comply'. So, I wonder if you could tell us whether the process for host applicants and their Ukrainian guests, is, as described by my constituent, determined by the UK Government, by the Welsh Government or by individual local authorities? And how will you ensure that the need for safeguarding, which is critical, of course, is balanced against the need to support legitimate hosts in their genuine desire to provide sanctuary for Ukrainian refugees in their homes?
Welsh: Wrth ymateb i honiadau na all teuluoedd y mae angen iddyn nhw deithio gyda'i gilydd wneud felly oherwydd oedi o ran fisa i un aelod o'r teulu, plentyn yn aml, fe ddywedodd yr Ysgrifennydd Cartref ddoe fod y Gweinidog Ffoaduriaid, yr Aelod anrhydeddus Arglwydd Harrington, wedi mynd i'r rhanbarth dim ond 10 diwrnod yn ôl i ganfod pam a beth arall y gellid ei wneud i ddod â theuluoedd sydd wedi cael eu fisâu i'r wlad hon. Yn bennaf oll, fel clywsom ni'n fynych gan Lywodraeth Wcráin, fel dywedodd hithau, a chan Lywodraethau yn y rhanbarth hefyd, mae'r teuluoedd hynny'n dymuno aros yn y rhan honno o'r byd, ac mae hynny'n peri dryswch i mi. Rwy'n tybio bod hynny hefyd yn golygu pobl nad oedden nhw efallai wedi gwneud cais am fisa yn y lle cyntaf, ond nid wyf i'n gwybod. Felly, diolch i chi eto am yr alwad ffôn a gefais i oddi wrthych chi ddoe. Yn ystod honno, roeddech chi'n dweud eich bod mewn cysylltiad rheolaidd â Gweinidog Ffoaduriaid y DU, Arglwydd Harrington, y gwnaethoch chi gyfeirio at hynny, unwaith eto, yn eich datganiad heddiw, a bod mwy o fisâu yn cael eu rhoi ond bod yr oedi yn parhau a'ch bod chi'n pwyso am ffurflenni symlach a mwy o gefnogaeth i deuluoedd. Wel, wedi i mi dynnu eich sylw chi at Link International ychydig wythnosau nôl, rwy'n falch fod yr elusen, o dan ei rhaglen gyswllt Wcráin, yn gweithio gydag awdurdodau lleol y gogledd erbyn hyn mewn cydweithrediad ag asiantaethau statudol eraill a Llywodraeth Cymru ac yn dod â grwpiau cymunedol a ffydd a sefydliadau'r trydydd sector at ei gilydd i gefnogi pobl o Wcráin sy'n cyrraedd gogledd Cymru. Pan euthum i'w cyfarfod Zoom nhw i ymateb i Wcráin yn y gogledd ddoe, fe glywsom ni, er bod 256 o fisâu wedi cael eu rhoi ar gyfer y gogledd, mai dim ond gan 60 o Wcrainiaid mewn 30 o gartrefi lletyol a 150 yng nghanolfan groeso'r rhanbarth y mae ceisiadau wedi dod. Beth, felly, yw eich dealltwriaeth chi o'r rheswm am y bwlch rhwng nifer y fisâu a ganiatawyd, nifer y ceisiadau a gafwyd a'r niferoedd sy'n cyrraedd wedi hynny? Ac a oes gennych chi unrhyw dystiolaeth yn hyn o beth y gallwch ei rannu â ni, neu a yw eich sylwadau yn eich datganiad chi fel arall yn ymdrin â hynny, sy'n dangos eich bod yn dal i geisio datrys y dirgelwch eich hunan wrth i chi ymgysylltu â Llywodraeth y DU? At hynny, pa drafodaethau a gawsoch chi gydag Arglwydd Harrington ynglŷn â hyn yn ogystal â'r ffyrdd o fynd i'r afael â hyn? Ac eto, roeddech chi'n crybwyll hynny, ond tybed a oes unrhyw bwyntiau penodol pellach y gallech chi eu rhannu nhw gyda ni. Yn ystod cyfarfod ymateb y gogledd ar Zoom ddoe, fe glywsom ni hefyd oddi wrth sefydliad sy'n gwrthsefyll masnachu mewn pobl yn Romania yr amcangyfrifir bod dros 5 miliwn o Wcrainiaid wedi gadael Wcráin erbyn hyn, gyda thua hanner yn mynd i Wlad Pwyl a 700,000 yn uniongyrchol i Romania, yn ogystal â mwy yn cyrraedd Romania drwy Moldofa sy'n ffinio â'r wlad honno. Fe glywsom ni hefyd ganddyn nhw mai pobl a ddadleolwyd yw'r bobl fwyaf agored i niwed ac felly mae'r canolbwyntio erbyn hyn ar ddiogelu. Yn ystod ein galwad ni ddoe, roeddech chi'n dweud wrthyf i fod pedair Llywodraeth y DU yn cydweithio o ran diogelu erbyn hyn. Sut, felly, ydych chi'n ymgysylltu â sefydliadau sy'n gwrthsefyll masnachu mewn pobl fel yr un a glywsom ni oddi wrtho ddoe, gan weithio ar lawr gwlad gyda ffoaduriaid Wcrainaidd yn y gwledydd y maen nhw wedi ffoi iddyn nhw? Yn olaf, fe gefais i e-bost gan etholwr yr wythnos diwethaf yn gofyn am gymorth i Wcrainiaid a'u gwesteiwyr DU yn sir y Fflint. Roedd hwnnw'n mynegi, ac rwy'n dyfynnu: 'Mae'r cynllun Cartrefi i Wcráin yn datgan mai gwesteion yw Wcrainiaid. Mae'r canllawiau yn eglur. Mae gofyn 53 cwestiwn i faban oherwydd rhesymau diogelwch yn dangos yn amlwg iawn pa mor eithafol yw hyn i gyd. Nawr mae cael awdurdod lleol sy'n honni ei fod yn gwneud cais am wiriadau gofal maeth a hepgoriadau preifatrwydd llawn gan noddwyr o'r DU a'u gwesteion Wcrainaidd nhw, ar gyfer dogfennau meddygon teulu, ar gyfer cyfryngau cymdeithasol a hanes chwiliadau rhyngrwyd, gan gynnwys storio, am 10 mlynedd, yn annibendod. Rwy'n pwyso arnoch chi i roi terfyn ar hyn ar unwaith, sy'n gwneud i westeiwyr deimlo bygythiad a gormes oherwydd methiant posibl wrth ennill cymeradwyaeth i fod yn westeiwyr os na wnân nhw gydymffurfio â'r drefn'. Felly, tybed a wnewch chi ddweud wrthym ni a yw'r broses ar gyfer ymgeiswyr lletyol a'u gwesteion Wcrainaidd nhw, fel yr oedd fy etholwr i'n ei disgrifio hi, yn cael ei phennu gan Lywodraeth y DU, gan Lywodraeth Cymru neu gan yr awdurdodau lleol unigol? A sut ydych chi am sicrhau y bydd yr angen am ddiogelu, sy'n hanfodol, wrth gwrs, yn cael ei gydbwyso yn erbyn yr angen i gefnogi gwesteiwyr cyfreithlon yn eu brwdfrydedd gwirioneddol nhw i gynnig noddfa i ffoaduriaid o Wcráin ar eu haelwydydd?